
Eelnõu
      Algataja: Narva Linnavalitsus

NARVA LINNAVOLIKOGU
O T S U S

Narva _________2022 nr
Hoonestusõiguse seadmine Narva linna omandis oleva kinnisasja asukohaga Kreenholmi tn 60, Narva, osale Narva Beach OÜ kasuks
1. Asjaolud ja menetluse käik
 
[bookmark: _Hlk105408505]Kinnisasi asukohaga Kreenholmi 60, Narva (katastritunnus 51105:003:0205, Tartu Maakohtu kinnistusosakonna registriosa nr 3599309, maa kasutamise sihtotstarbe: üldkasutatav maa 100%, pindala 11547 m2) on Narva linna omandis.

[bookmark: _Hlk105411460]26.01.2022 esitas Narva Beach OÜ (registrikood 16427829, asukoht Rotermanni tn 5-34, 10111, Tallinn, Kesklinna linnaosa, Harju Maakond) Narva linnale taotluse, mille kohaselt soovib ettevõte rajada Narva professionaalse ja atraktiivse rannaspordi- ja vaba aja keskuse. Narva Beach OÜ oli otsinud halli asukohaks sobivat maad, mis oleks hästi ligipääsetav (sh ühistransport), võimaldaks rajada ligikaudu 2400-4000 m2 hoonestusaluse pinnaga hoonestuse, omaks võimalust rajada hoonestusest välja kuni 2500 m2 suurune väliareen ja võimaldaks mahutada hoonestuse kõrvale kuni 50 parkimiskohta. Esialgse analüüsi tulemusel Narva Beach OÜ arvab, et Kreenholmi tn 60 kinnistu (katastritunnus nr 51105:003:0205) vastaks eeltoodud tingimustele ja koostöös linnaga oleks võimalik sinna rajada unikaalne aastaringselt toimiv rannaspordi ja vaba aja keskus. 

Narva Beach OÜ palub linnalt tagasisidet, kas linn oleks valmis kinnistut võõrandama või seadma antud kinnistule pikaajalise (49+ aastat) hoonestusõiguse tingimusel, et sinna rajatakse mainitud aastaringselt toimiv rannaspordi- ja vaba aja keskus. Juhul, kui kinnistu võõrandamine või kinnistule hoonestusõiguse lepingu seadmine on võimalik, sooviks Narva Beach OÜ alustada linnaga läbirääkimisi ja algatada ametlik protsess toodud eesmärgi saavutamiseks ning omavaheliste kokkulepete, õiguste ja kohustuste määramiseks. Narva Beach OÜ on asutanud neli rannaspordi eestvedajat ja rannaspordiga tihedalt seotud isikut. Ühingu partneriteks on Eesti läbi aegade edukaim rannavõrkpallimängija ja -treener Rivo Vesik, Tallinnas rahvusvaheliselt tunnustatud siseranna Teras Beach asutaja ja suurosanik Sander Kaus, Eesti noortekoondise võrkpallitreener ja eduka noorte võrkpalliklubi asutaja Raigo Tatrik ning pikaajaline Narva ettevõtja ja rannavõrkpalli toetaja/edendaja Vallo Põldma. Narva Beach OÜ on veendunud, et Narva oleks hea asukoht atraktiivsele rannaspordikeskusele, huvitav täiendus linnarahvale sporditegemise võimaluste osas ning ideaalne atraktsioon sise- ja välisturismi edendamiseks Narvas. 

Kinnisasi asukohaga Kreenholmi tn 60, Narva, ei ole hoonestatud. Maarereformi seaduse § 25 lõike 4 kohaselt munitsipaalomandisse antud maa võõrandamise, kasutusvaldusse andmise või hoonestusõigusega koormamise korral tekib kümne aasta jooksul pärast maa munitsipaalomandisse andmist kohalikul omavalitsusel kohustus maksta riigile hüvitist. Kuna Kreenholmi tn 60 maaüksus anti Narva linnale üle 2006. aastal ja sellest on möödunud rohkem kui kümme aastat, siis maareformi seaduse § 25 lõike 4 sätteid ei kohaldata. 
 
[bookmark: _Hlk105409930]Kohaliku omavalitsuse korralduse seaduse § 22 lg 1 p 6 kohaselt volikogu ainupädevusse kuulub valla- või linnavara valitsemise korra kehtestamine. Narva Linnavolikogu 21.06.2005. a määrusega nr 20 kehtestati „Linnavara eeskiri“. Linnavara eeskirja § 11 kohaselt kinnisasja võib anda kasutusse (üürile, rendile, tasuta kasutusse), koormata hoonestusõigusega või võõrandada teisele isikule Narva Linnavolikogu (edaspidi volikogu) poolt sätestatud korras. Linnavara eeskirja § 11 alusel kehtestati Narva Linnavolikogu 27.08.2015 määrusega nr 26 „Narva linna omandis olevale kinnisasjale hoonestusõiguse seadmise kord“.

Narva Linnavolikogu 27.08.2015 määruse nr 26 „Narva linna omandis olevale kinnisasjale hoonestusõiguse seadmise kord“ (edaspidi Kord) § 4 lg 1 kohaselt hoonestusõigus seatakse Narva Linnavolikogu otsuse alusel avalikul enampakkumisel (suuline enampakkumine, kirjalik enampakkumine, eelläbirääkimistega pakkumine) või otsustuskorras. Sama paragrahvi lg 5 kohaselt hoonestusõigus seatakse otsustuskorras ilma avaliku enampakkumise läbiviimiseta konkreetse füüsilise või juriidilise isiku kasuks sotsiaal-, ravi-, haridus-, mittetulundus-, kultuuri- ja infrastruktuuri objektide rajamiseks, mis vastavad Narva linna elanike huvidele. 

Küsimust arutati Narva Linnavalitsuse linnavarakomisjoni koosolekul 28.02.2022, kus otsustati lükata küsimuse otsustamine edasi ning soovitati Narva Linnavalitsuse Linnamajandusametil küsida Arhitektuuri- ja Linnaplaneerimise Ameti direktori Kaie Enno arvamust Narvas Kreenholmi tn 60 asuva kinnisasja võõrandamise/hoonestusõiguse seadmise kohta ning arutada küsimust uuesti pärast Arhitektuuri- ja Linnaplaneerimise Ameti direktori arvamuse saamist kinnisasja võõrandamise/hoonestusõiguse seadmise tingimuste kohta.

14.02.2022 esitas Arhitektuuri- ja Linnaplaneerimise Ameti direktor Kaie Enno oma seisukoha, et kinnisasi asukohaga Kreenholmi 60, Narva, sobib rannaspordihalli rajamiseks. Kinnisasi asub juba olemasolevate ja kavandatud suurte spordirajatiste kompleksis. Halli rajamine Kreenholmi tänava poolsesse krundi osasse (ligikaudu 6000 m2) sobib linnaehituslikult ka Kreenholmi tänava äärde, luues suure põhitänava selleski osas tänavaseina. Kavandatav hall ei vaja eraldi parklat, kuna sama kinnisasja lääneosasse on kavandatud suur kõiki sama linnaosa spordirajatisi ja -hooneid teenindav ühine parkla. Kavandatav tegevus on kooskõlas kehtiva üldplaneeringu, katastrijärgse maakasutuse ning väljakujunenud hoonestuslaadiga.

Narva Beach OÜ täpsustas, et taotleb ainult hoonestusõiguse seadmist kinnisasjale asukohaga Kreenholmi 60, Narva, omandamist ei taotle. 

[bookmark: _Hlk105409365]Korra § 36 lg 2 p 3 kohaselt hoonestamata kinnisasja puhul on üldkasutatava maa puhul hoonestusõiguse aastatasu suurus 5% maa maksustamishinnast. Kinnistu asukohaga Kreenholmi tn 60, Narva. Narva Linnavalitsuse Linnamajandusameti poolt oli tellitud eksperdihinnang OÜ-l Pindi Kinnisvara. Eksperdihinnangu kohaselt OÜ Narva Beach poolt taotletud maa-ala hoonestusõiguse aastatasu on 1155 eurot (s.o. 0,1 eurot iga ruutmeetri eest). Sama paragrahvi lg 5 kohaselt juhul, kui hoonestusõiguse seadmine toimub linna huvidest lähtuvalt otsustuskorras, on Narva Linnavolikogul õigus kehtestada hoonestusõiguse aastatasu suuremas kui turuhinna ulatuses.

21.03.2022. a otsusega soovitas Narva Linnavalitsuse linnavarakomisjon Narva Linnavalitsuse Linnamajandusametil tellida hoonestusõiguse maksumuse eksperthinnangu selle aastatasu määramiseks ning ette valmistada hoonestusõiguse seadmise tingimused. Pärast eksperthinnangu valmimist esitada küsimus komisjonile korduvaks arutamiseks. 

Vastavalt Pindi Kinnisvara/Eri Kinnisvara ekspertarvamusele on Kreenholmi tn 60, Narva, hoonestusõiguse aastatasu umbes 1155 eurot aastas, s.o umbes 0,1 eurot kinnistu pinnaühiku (ruutmeetri) kohta. 

Küsimust arutati korduvalt Narva Linnavalitsuse linnavarakomisjoni koosolekul 23.05.2022, kus otsustati soovitada Narva Linnavalitsuse Linnamajandusametil esitada Narva Linnavolikogule otsustamiseks Narva Beach OÜ taotlus kinnisasjale asukohaga Kreenholmi 60, Narva, hoonestusõiguse seadmise kohta taotleja kasuks otsustuskorras.

Asjaõigusseaduse § 241 lg 1 kohaselt võib kinnisasja koormata selliselt, et isikul, kelle kasuks hoonestusõigus on seatud, on võõrandatav ja pärandatav tähtajaline õigus omada kinnisasjal sellega püsivalt ühendatud ehitist. Ühele kinnisasjale võib seada ainult ühe hoonestusõiguse. 

Asjaõigusseaduse § 242 lg 1 kohaselt hoonestusõiguse seadmiseks või üleandmiseks kohustav tehing peab olema notariaalselt tõestatud. Korra § 2 kohaselt otsustab hoonestusõiguse seadmise Narva Linnavolikogu. 

Korra § 27 lg 1 kohaselt Narva linna elanike huvides on Narva Linnavolikogul õigus vastu võtta otsus hoonestusõiguse seadmiseks ilma avaliku enampakkumise läbiviimiseta konkreetse juriidilise isiku kasuks sotsiaal-, haridus-, kultuuri- ja infrastruktuuri objektide rajamiseks, mis vastavad Narva linna elanike huvidele. 

Korra § 27 lg 2 kohaselt juhul, kui hoonestusõigus seatakse hoonestatud kinnisasjale ilma avaliku enampakkumise läbiviimiseta konkreetse juriidilise isiku kasuks Korra § 27 nimetatud eesmärgil, võtab hoonestaja endale kohustuse korraldada hoonestatud kinnisasjal sotsiaalsete või kultuuriliste teenuste osutamist, kasutades selleks vähemalt 50% kinnisasja pindalast ja vähemalt 50% kinnisasjale rajatava ehitise kasutamise ajast.

[bookmark: _Hlk105408356][bookmark: _Hlk105408713]Hoonestusõiguse seadmisel linna omandis olevale kinnisasjale otsustuskorras tuleb esmajoones kaaluda, kas hoonestusõiguse seadmisel avalikku enampakkumist korraldamata on täidetud Korra § 4 lg-ga 5 kehtestatud eeldused. Antud õigusnormi kohaselt hoonestusõiguse seadmine linna omandis olevale kinnisasjale otsustuskorras on lubatud, kui hoonestusõigus seatakse juriidilise isiku kasuks sotsiaal-, ravi-, haridus-, mittetulundus-, kultuuri- ja infrastruktuuri objektide rajamiseks. OÜ Narva Beach taotluse kohaselt hoonestusõiguse seadmise eesmärgiks on kinnisasjale  rannaspordi- ja vaba aja keskuse püstitamine. Taotletav hoonestusõiguse seadmise eesmärk vastab Narva Linnavolikogu 27.08.2015 määruse nr 26 „Narva linna omandis olevale kinnisasjale hoonestusõiguse seadmise kord“ § 4 lg-ga 5 sätestatule ja antud põhjusel taotlus kuulub rahuldamisele formaalsetel põhjustel. Tuleb kaaluda ka linna huve seoses OÜ Narva Beach taotlusega. Kinnisasi asukohaga Kreenholmi 60, Narva, on praeguse ajani kasutusest maas. Narva linnal puuduvad kavandid, mille realiseerimiseks oleks vajalik jätta antud kinnisasi täies mahus linna kasutusse. Kinnisasjal asukohaga Kreenholmi 60, Narva, paikneval territooriumil puuduvad praegu peale Kreenholmi staadioni muud tähtsamad spordirajatised. Narva linna huvides on selle linnapiirkonna arendamine ja atraktiivsuse tõstmine. Kaasaegse professionaalse ja atraktiivse rannaspordi- ja vaba aja keskuse ehitamine kõnealuses piirkonnas muudab selle linna elanikele atraktiivsemaks. 

Tuleb võtta arvesse ka järgmist. Kinnisasja üldpindala on 11 547 m2. Taotleva hoonestusõiguse pindala on ligikaudu 2400-4000 m2. Hoonestusõigus pakutakse seada kinnisasja osale ja seega jääb hoonestusõigusega hõlmamata kinnisasja osa linna kasutusse ja seda võib tulevikus kasutada linna huvides. Hoonestusõigusega koormatavat kinnisasja kasutatakse 100-protsendiliselt sotsiaalsete teenuste osutamiseks.

Eeltoodut kaaludes on võimalik asuda seisukohale, et hoonestusõiguse seadmine OÜ Narva Beach taotluses toodud eesmärkidel ja ulatuses ei ole vastuolus Narva linna huvidega. Vastupidi,  kaasaegse professionaalse ja atraktiivse rannaspordi- ja vaba aja keskuse rajamine tõstab antud piirkonna atraktiivsust.

Hoonestusõiguse tasu kindlaksmääramisel tuleb lähtuda Korra § 27 lg-st 4, mille kohaselt hoonestusõiguse tasu suurus hoonestusõiguse otsustuskorras seadmisel ei või olla väiksem kui keskmine hoonestusõiguse tasu samalaadse hoonestusõiguse eest. Narva Linnavalitsuse Linnamajandusameti tellitud eksperthinnangu kohaselt hoonestusõiguse tasu suurus on 1155 eurot aastas.

Taotleja palub kehtestada hoonestusõiguse tähtajaks 49 aastat või enam. Arvestades  hoonete eluiga on mõistlik kehtestada hoonestusõiguse tähtajaks 50 aastat.
2. Õiguslikud alused 
Otsus võetakse vastu kohaliku omavalitsuse seaduse § 22 lg 1 p 5, asjaõigusseaduse § 241 lg 1 ja § 242 lg 2, Narva Linnavolikogu 21.06.2005 määruse nr 20 „Linnavara eeskiri“ § 11, Narva Linnavolikogu 27.08.2015 määruse nr 26 „Narva linna omandis olevale kinnisasjale hoonestusõiguse seadmise kord“ § 2; §4  lg-de 1 ja 5 ja § 27 lg-de 1, 2 ning 4 alusel.
3. Otsus 
3.1. Seada Narva linna omandis olevale Kreenholmi tn 60, Narva, kinnisasja osale pindalaga ligikaudu 4000 m2 (Viru Maakohtu kinnistusregistriosa registrikood 3599309, katastritunnus nr 51105:003:0205, Tartu Maakohtu kinnistusosakonna registriosa nr 3599309, pindala 11547,0 m2, maa kasutamise otstarve: üldkasutatav maa 100%), hoonestusõigus ilma avaliku enampakkumise läbiviimiseta Narva Beach OÜ (registrikood 16427829, asukoht Rotermanni tn 5-34, 10111, Tallinn, Kesklinna linnaosa, Harju Maakond) kasuks (hoonestusõigusega hõlmatud maa-ala on märgistatud  käesoleva otsuse juurde lisatud skeemil punase joonega) alljärgnevatel tingimustel: 
3.1.1. Hoonestusõiguse aastatasu on 1155 eurot. 
3.1.2. Hoonestusõiguse tähtaeg on 50 aastat alates hoonestusõiguse kandmisest kinnistusraamatusse.
3.1.3. Hoonestusõiguse lõppemisel või hoonestusõiguse kinnisasja omanikule langemisel muutuvad kinnisasjal asuvad hooned/ehitised kinnisasja oluliseks osaks. Hoonestajal ei ole õigust hoonet/ehitisi ära vedada või nõuda kinnisasjale jääva hoone/ehitiste eest hüvitist. Hoonestajal ei ole õigust hoonestatud kinnisasjale hoonestusõiguse tähtaja saabumisel hoonet ära vedada.
3.1.4. Hoonestusõiguse võõrandamisel on Narva linnal kahe (2) kuu jooksul pärast vastava teate saamist ostueesõigus, mille kohta tehakse kanne kinnistusraamatusse. 
3.1.5. Hoonestusõiguse võõrandamiseks on vajalik linnavolikogu nõusolek ja see tingimus peab olema kantud kinnistusraamatusse. Nõusoleku andmise tingimuseks on, et hoonestusõiguse omandaja võtab üle kõik omaniku ja hoonestaja vahel sõlmitud võlaõiguslikud kokkulepped. Kui hoonestusõiguse omandaja tagab (annab tagatise), et hoonestusõiguse seadmisel võlaõiguslikus kokkuleppes sätestatud hoonestusõiguse seadmisega taotletud eesmärki oluliselt ei muudeta ega ohustata ja kõiki hoonestusõiguse sisust tulenevaid kohustusi täidetakse ka edaspidi nõuetekohaselt, võib hoonestaja nõuda omanikult hoonestusõiguse võõrandamise nõusolekut. Nimetatud luba antakse linnavolikogu otsustusega vaid tingimusel, et hoonestusõigust võõrandada sooviv hoonestaja on võõrandamise hetkeks nõuetekohaselt täitnud kõik hoonestusõiguse seadmise lepingu tingimused ja hoonestusõiguse seadmisest on möödas vähemalt 3 aastat. 
3.1.6. Hoonestusõiguse koormamine asjaõigusega on lubatud ainult Narva Linnavolikogu nõusolekul ja see tingimus peab olema kantud kinnistusraamatusse. 
3.1.8. Hoonestusõiguse seadmise lepingu sõlmimisega või muutmisega seotud kulud, sh notari tasu ja riigilõivu tasub hoonestaja. 
3.1.8. Hoonestusõiguse seadmise leping peab sisaldama lepingupoolte kokkulepet hoonestusõiguse koormamiseks maa omaniku kasuks reaalservituudiga ning reaalservituudi suuruse muutmise kohta, samuti kinnistusraamatusse vastavate kannete tegemise kohustust. Maa omaniku kasuks reaalservituudiga koormamise kohta tuleb kinnistusregistri hoonestusõiguse seadmise osas märkida hoonestusõiguse tasu maksmise kohustus. 
3.1.9. Juhul, kui Narva Linnavalitsuse kirjalikul nõusolekul muutub hoonestusõigusega koormatud katastriüksuse sihtotstarve, on hoonestaja kohustatud viivitamatult tegema oma kulul maakatastris ning kinnistusregistri vastavates osades nõutavad kanded. 
3.1.10. Narva linnal on õigus tulenevalt keskmise hoonestustasu määra suurenemisest nõuda hoonestusõiguse tasu suuruse muutmist. Tasu suuruse muutmise nõue võib olla esitatud mitte varem kui 3 (kolme) aasta möödumisel hoonestusõiguse tekkimise hetkest ja teistkordselt 3 (kolme) aasta möödumisel viimasest tasu suurendamise momendist. Tasu suuruse nõude tagamiseks peab kinnistusregistri hoonestusõiguse osas olema tehtud märge, mis vastab reaalservituudi järjekorranumbrile registris.
3.1.11. Hoonestaja on kohustatud ehitama hoonestusõigusega hõivatud kinnisasja maa-alale rannaspordi- ja vaba aja keskuse, seejuures:
3.1.11.1 rannaspordi- ja vaba aja keskuse ehitamise ettevalmistamiseks vajalikud toimingud (detailplaneeringu koostamine, ehitusprojekti koostamine ja keskuse ehitamiseks vajaliku ehitusloa/lubade saamine) peavad olema täidetud 2 aasta jooksul arvates hoonestusõiguse kinnistusraamatusse kandmise päevast;
3.1.11.2. rannaspordi- ja vaba aja keskus peab olema ehitatud ja selle kasutamiseks vajalik kasutusluba/load peavad olema saadud 5 aasta jooksul arvates hoonestusõiguse kinnistusraamatusse kandmise päevast.
3.1.13. Juhul, kui hoonestaja jätab käesoleva otsuse punktis 3.1.11 määratud kohustused tähtaegselt täitmata, on Narva linnal õigus nõuda hoonestajalt leppetrahvi 50-kordse hoonestusõiguse aastatasu suuruses.
3.1.14. Hoonestaja kohustub kasutama hoonestusõiguse oluliseks osaks olevat ehitist linnavolikogu otsuses märgitud viisil. Kui hoonestaja ei kasuta ehitist sihtotstarbeliselt, on kinnisasja omanikul õigus nõuda hoonestajalt leppetrahvi 0,3% hoonestusõiguse aastatasust iga päeva eest, mil hoonestaja rikub ehitise sihtotstarbelise kasutamise kohustust.
3.1.15. Hoonestaja on kohustatud hoidma hoonestusõiguse oluliseks osaks olevat ehitist ja kinnisasja vastavalt hoonestusõiguse ulatusele alaliselt heas seisukorras. Korrashoiuks vajalikud parandustööd ja uuendused on hoonestaja kohustatud tegema kinnisasja omaniku (linnavara valitseja) määratud tähtpäevaks. Kui hoonestaja ei täida ehitise ja kinnisasja korrashoiu kohustust kinnisasja omaniku nõutud tähtpäevaks, on kinnisasja omanik õigustatud laskma teha vajalikud tööd hoonestaja kulul. 
3.1.16. Hoonestaja on kohustatud kindlustama hoonestusõiguse oluliseks osaks oleva ehitise kogu hoonestusõiguse kehtivuse ajaks. Kinnisasja omaniku nõudel peab hoonestaja esitama kehtiva kindlustuspoliisi. Kui hoonestaja ei täida nimetatud kindlustamiskohustust, on kinnisasja omanikul õigus sõlmida kindlustusleping hoonestaja eest ja nõuda hoonestajalt selleks vajalike kulutuste hüvitamist. Kui hoonestusõiguse oluliseks osaks olev ehitis hävib tervikuna või osaliselt, on hoonestaja kohustatud ehitise oma kulul üles ehitama või taastama linnavolikogu otsuses määratud tähtpäevaks. Kui hoonestaja ei täida ehitise taastamise kohustust tähtpäevaks, on kinnisasja omanikul õigus nõuda hoonestajalt leppetrahvi 1% hoonestusõiguse aastatasust iga tähtpäeva ületava kuu eest. Ehitise kindlustamise ja taastamise kohustuse tagamiseks tehakse kanne kinnistusraamatusse. 
3.1.17. Hoonestaja kohustub nõustuma reaalservituudi või isikliku kasutusõiguse seadmisega kinnisasjale ja hoonestusõigusele olemasolevate ja rajatavate tehnovõrkude ja -rajatiste teenindamiseks ja remontimiseks selle eest tasu nõudmata. 
3.1.18. Hoonestusõiguse seadmise lepingus peavad olema sätestatud linnavolikogu otsuses nimetatud tingimused; vaidluste lahendamine; juhtumid, mida käsitatakse vääramatu jõuna; poolte kokkulepe piiratud asjaõiguste seadmise ning kinnistusraamatusse kannete tegemise kohta. 
3.2. Volitada linnapead Katri Raik allkirjastama Narva linna nimel vastavasisuline notariaalselt tõestatud leping. Volitus on antud edasivolitamise õigusega.
4. Rakendussätted 
4.1. Narva Linnavolikogu kantseleil teha käesolev otsus teatavaks Narva Linnavalitsusele ja OÜ-le Narva Beach (registrikood 16427829, asukoht Rotermanni tn 5-34, 10111, Tallinn, Kesklinna linnaosa, Harju Maakond).
4.2. Otsus jõustub seaduses sätestatud korras. 
4.3. Otsust võib vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest. 

